สัญญาเลขที่ ........ /2565

 มหาวิทยาลัยเทคโนโลยีราชมงคลธัญบุรี

 สัญญาจ้างทำงาน

 พนักงานมหาวิทยาลัย

 ทำที่ มหาวิทยาลัยเทคโนโลยีราชมงคลธัญบุรี

 วันที่ เดือน กันยายน พ.ศ. 2566

 หนังสือสัญญาจ้างทำงานฉบับนี้ ทำขึ้นระหว่างมหาวิทยาลัยเทคโนโลยีราชมงคลธัญบุรี

โดยผู้ช่วยศาสตราจารย์อภิชาติ ไก่ฟ้า ตำแหน่งรองอธิการบดีมหาวิทยาลัยเทคโนโลยีราชมงคลธัญบุรี ผู้รับมอบอำนาจจากอธิการบดีมหาวิทยาลัยเทคโนโลยีราชมงคลธัญบุรี ตามคำสั่งมหาวิทยาลัยเทคโนโลยีราชมงคลธัญบุรี ที่ 541/2566 ลงวันที่ 12 พฤษภาคม 2566 ซึ่งต่อไปในสัญญานี้จะเรียกว่า “มหาวิทยาลัย” ฝ่ายหนึ่ง กับนาย/นาง...............................................อายุ............ ปี ตั้งบ้านเรือนอยู่เลขที่.........หมู่ที่............. ตำบล..........................อำเภอ............................จังหวัด........................ซึ่งต่อไปในสัญญานี้ จะเรียกว่า “พนักงาน” อีกฝ่ายหนึ่ง ทั้งสองฝ่ายได้ตกลงทำสัญญากันมีข้อความดังต่อไปนี้

 ข้อ 1 มหาวิทยาลัยตกลงจ้างและพนักงานตกลงรับจ้างทำงานให้กับมหาวิทยาลัย ในตำแหน่ง

.........................................................................สังกัด............................ มีกำหนดถึงสิ้นปีงบประมาณที่พนักงานมหาวิทยาลัยอายุครบหกสิบปีบริบูรณ์ตั้งแต่วันที่ 1 ตุลาคม 2566 ถึงวันที่ 30 กันยายน .............. โดยตกลงค่าจ้างเริ่มต้นในอัตราเดือนละ ................................. บาท (.................................................................) แต่ทั้งนี้ พนักงานจะต้องเป็นผู้รับภาระในการเสียภาษี และต้องจ่ายเงินสมทบตามพระราชบัญญัติประกันสังคมเป็นส่วนหนึ่งของค่าจ้างตามวรรคแรก

 ข้อ 2 ในระหว่างปฏิบัติงาน ถ้าความประพฤติหรือการปฏิบัติงานของพนักงาน

ไม่ผ่านการประเมินตามข้อกำหนดของคณะกรรมการบริหารงานบุคคลพนักงานมหาวิทยาลัย พนักงานยินยอมให้มหาวิทยาลัยเลิกจ้างได้ โดยพนักงานจะไม่เรียกร้องค่าเสียหาย หรือสิทธิใด ๆ ทั้งสิ้น

 ข้อ 3 พนักงานสัญญาว่าจะปฏิบัติตามข้อบังคับ ข้อกำหนด ระเบียบ ประกาศ คำสั่ง ตลอดจนนโยบายและแนวปฏิบัติต่าง ๆ ที่มหาวิทยาลัยกำหนดขึ้นเพื่อเป็นหลักในการบริหาร ทั้งที่มีอยู่ในวันทำสัญญานี้หรือที่จะมีต่อไปภายหน้า ซึ่งมหาวิทยาลัยอาจเปลี่ยนแปลงได้ตามความเหมาะสม และให้ถือเป็นส่วนหนึ่ง

ของสัญญานี้ด้วย

 ข้อ 4 พนักงานสัญญาว่าจะปฏิบัติงานตามที่มหาวิทยาลัยมอบหมายด้วยความซื่อสัตย์ สุจริต

และเต็มกำลังความสามารถของตน ทั้งจะเสาะแสวงหาความรู้เพิ่มเติมหรือกระทำการอื่น ๆ อันเป็น การส่งเสริมให้กิจการของมหาวิทยาลัยดำเนินรุดหน้าไปได้อย่างรวดเร็วด้วยดี และสัญญาว่าจะละเว้นจาก การกระทำการใด ๆ ที่ขัดกับผลประโยชน์ของมหาวิทยาลัย

 ข้อ 5 ในระหว่างการจ้างตามสัญญานี้ ถ้าพนักงานมีความประสงค์จะเลิกสัญญานี้ก่อนกำหนดเวลา จะต้องบอกกล่าวเป็นหนังสือให้มหาวิทยาลัยทราบล่วงหน้าไม่น้อยกว่า 60 วัน มิฉะนั้นพนักงานจะต้องรับผิดชอบชดใช้ค่าเสียหายให้กับมหาวิทยาลัย

-2-

 ข้อ 6 การลาของพนักงานให้เป็นไปตามข้อกำหนดของคณะกรรมการบริหารงานบุคคลพนักงานมหาวิทยาลัย ว่าด้วยการลาของพนักงานที่มีในขณะนี้หรือที่จะมีขึ้นในภายภาคหน้า

 ข้อ 7 ในระหว่างการจ้างตามสัญญานี้ มหาวิทยาลัยมีอำนาจเลิกจ้างพนักงานได้ ในกรณี

อย่างหนึ่งอย่างใด ดังต่อไปนี้ คือ

 7.1 ทุจริตต่อหน้าที่ หรือกระทำการผิดอาญาโดยเจตนาแก่มหาวิทยาลัย

 7.2 จงใจทำให้มหาวิทยาลัยได้รับความเสียหาย

 7.3 ประมาทเลินเล่อเป็นเหตุให้มหาวิทยาลัยได้รับความเสียหายอย่างร้ายแรง

 7.4 ถูกสั่งลงโทษทางวินัยอย่างร้ายแรง

 7.5 ไม่ผ่านการประเมินของมหาวิทยาลัย

 ข้อ 8 สัญญานี้สิ้นสุดลงเมื่อ

 8.1 ครบอายุสัญญาจ้าง และไม่มีการต่อสัญญา

 8.2 พนักงานตาย

 8.3 มหาวิทยาลัยบอกเลิกสัญญาจ้างในกรณีที่แพทย์ปริญญารับรองได้ตรวจและให้ความเห็นว่าพนักงานมีสุขภาพไม่เหมาะสมที่จะปฏิบัติงานต่อไป

 8.4 ได้รับอนุญาตให้ลาออก

 8.5 สิ้นสุดตามข้อ 7

 8.6 ยุบหรือเลิกตำแหน่ง หรือยุบเลิกหน่วยงานหรือไม่ได้รับการจัดสรรงบประมาณ

เงินอุดหนุนทั่วไป

 8.7 ถูกสั่งให้ออกหรือเลิกจ้างตามข้อกำหนดของมหาวิทยาลัย

 ข้อ 9 ในระหว่างการเป็นพนักงานของมหาวิทยาลัย ถ้าพนักงานปฏิบัติหรือละเว้นการปฏิบัติหน้าที่หรือกระทำด้วยประการใด ๆ เป็นเหตุให้เกิดความเสียหายแก่มหาวิทยาลัย พนักงานยินยอมชดใช้ค่าเสียหายให้กับมหาวิทยาลัยทุกประการ ภายในกำหนดเวลาที่มหาวิทยาลัยจะเรียกร้องให้ชดใช้และยินยอม

ให้มหาวิทยาลัยหักเงินค่าจ้างหรือเงินอื่นใดที่พนักงานมีสิทธิได้รับจากมหาวิทยาลัยเป็นการชดใช้ค่าเสียหายได้ เว้นแต่ความเสียหายนั้นเกิดจากเหตุสุดวิสัย

ข้อ 10 ในระหว่างการจ้างตามสัญญานี้ พนักงานยินยอมให้มหาวิทยาลัยเปลี่ยนแปลงประเภทพนักงานได้ตามที่มหาวิทยาลัยเห็นสมควร รวมทั้งยินยอมให้มหาวิทยาลัยส่งหรือสับเปลี่ยนโยกย้ายพนักงาน

ไปทำงานในสถานที่ต่าง ๆ และหรือไปทำงานให้บุคคลอื่นใดตามที่มหาวิทยาลัยเห็นสมควรไม่ว่าจะเป็นการประจำหรือชั่วคราว

 ข้อ 11 ในระหว่างการจ้างตามสัญญานี้ หากพนักงานปฏิบัติงานตามสัญญาจ้างแล้วก่อให้เกิดสิ่งประดิษฐ์ใหม่ขึ้นมา หรือสร้างสรรค์ผลงานขึ้นมาใหม่ ให้ทรัพย์สินทางปัญญาอันเกิดจากสิ่งประดิษฐ์หรือผลงานสร้างสรรค์ดังกล่าวตกเป็นกรรมสิทธิ์ของมหาวิทยาลัย

-3-

 สัญญานี้ทำขึ้นสองฉบับมีข้อความตรงกัน คู่สัญญาได้อ่านและเข้าใจข้อความในสัญญาโดยละเอียดตลอดแล้ว จึงได้ลงลายมือชื่อไว้เป็นหลักฐานต่อหน้าพยาน

 ลงชื่อ.......................................................มหาวิทยาลัย (ผู้ช่วยศาสตราจารย์อภิชาติ ไก่ฟ้า)

 ลงชื่อ......................................................พนักงาน

 (...................................................)

 ลงชื่อ......................................................พยาน

 (...................................................)

 ลงชื่อ.....................................................พยาน

 (..................................................)